Mažonų tiltas

Mažonų tiltas, taip pat Šunijos tiltas – tiltas per Šuniją, stovintis Tauragės rajono savivaldybėje, kelyje  tarp Mažonų ir Antšunijų kaimų, 5 km į šiaurę nuo Tauragės.

 Charakteristika 

Gelžbetoninis tiltas per Šuniją pastatytas 1962 m.Tilto per Šuniją rekonstrukcijoje - nenumatyta pertrauka taurageszinios.lt 2024-10-15 Jo projektas neišlikęs.Kelio Nr. 164 Mažeikiai–Plungė–Tauragė 136,123 km tilto per Šuniją rekonstravimo techninis darbo projektas taurage.lt Numanomos projektinės apkrovos taikytos pagal sovietmečiu galiojusius norminius dokumentus (N-30, NK-80). 

Pagal 2019 m. statinio apžiūros aktą, pateikti tilto būklės duomenys. Bendras tilto ilgis – 51,20 m. Statinio konstrukcijos – surenkamo gelžbetonio, tilto tipas – trijų tarpatramių, sijinė karpyta perdanga ant gelžbetoninių atramų. Ramtai įrengti poliniai, vienaeiliai, su monolitiniais rygeliais. Manoma, kad yra įrengtos pereinamosios plokštės (galimai 1,5 m ilgio), netenkinančios galiojančių konstrukcinių reikalavimų. Perdangos bendras plotis 8,30 m, važiuojamosios dalies plotis 7,0 m. Perdangą sudaro 6 vnt. surenkamų 14 m (kraštinių) ir 22 m (vidurinių) ilgio gelžbetoninių sijų. Techniniai praėjimai ant tilto apie 0,45 m pločio. Tilto atitvarai metaliniai, 70 cm aukščio. Šalitilčiuose įrengti metaliniai turėklai iš profilių.

Pastaraisiais metais nustatyta, kad tilto būklė labai bloga. Dėl sunkiasvorių transporto priemonių eismo po važiuojamąja dalimi sutrūko skersinės diafragmos sijos, dėl to kilo pavojus eismui. 2023 m. lapkritį AB „Kelių priežiūra“ atliko skersinių diafragmų stiprinimo darbus, kurie leido laikinai eksploatuoti tiltą. Praėjimai dėl prastos būklės iš abiejų tilto galų buvo užtverti, uždrausta eiti pėstiesiems. Ant tilto ir prietilčiuose įvertinta bloga deformacinių siūlių būklė.

 Rekonstrukcija 

2024–2025 m. vyko tilto  rekonstrukcija.Pasirašyta tilto per Šunijos upę rekonstravimo darbų sutartis taurageszinios.lt 2024-01-24 2024 m. birželį šalia rekonstruojamo tilto įrengtas laikinasis tiltas. Jis vienos eismo juostos, iki 40 t keliamosios galios, 3,25 m pločio.Baigtos laikinojo tilto per Šunijos upę statybos statybunaujienos.lt 2024-06-27 Pagal projektą numatyta nuardyti esamas pakloto, perdangos, kraštinių atramų (paliekant polius) ir tarpinių atramų (tik viršutinę rygelio dalį) konstrukcijas. Tarpinių atramų rostverkai sustiprinimui suprojektuoti papildomi poliai, atramų apibetonavimas ir naujo rygelio įrengiamas. Kraštinėms naujoms atramoms suplanuoti papildomi poliai. Nauja perdanga – iš surenkamų gelžbetoninių sijų. 

Sutartį dėl tilto per Šuniją rekonstrukcijos AB „Via Lietuva“ pasirašė 2024 m. sausį. Pagal ją 3 mln. eurų vertės projektui įgyvendinti skirtas 15 mėnesių terminas, todėl vėliausiai tilto ir kelio remonto užbaigimas numatytas 2025 m. rudenį.Via Lietuva“ skelbia, kurie kritinės būklės tiltai bus sutvarkyti šiemet ir artimiausiais metais suduvosgidas.lt 2025-05-13. 2024 m. spalį Tauragės rajono savivaldybė išplatino AB „Via Lietuva“ pranešimą, kad rekonstruojant tiltą buvo planuota sutvarkyti esamas tarpines atramas, tačiau pradėjus darbus paaiškėjo, jog jos nebetinkamos naudoti. Priimtas sprendimas atramas pilnai išardyti ir vietoje jų įrengti naujas.

 Šaltiniai 

Kategorija:Mažonai
Kategorija:Lietuvos sijiniai tiltai
Kategorija:Tauragės rajono tiltai